Adutiškio–Didžiasalio geležinkelis

Adutiškio–Didžiasalio geležinkelis – buvęs geležinkelis rytų Lietuvoje, tarp Adutiškio ir Didžiasalio stočių, ėjęs vyraujančia pietų–šiaurės kryptimi. Didžiasalyje buvo aklakelis. Ruožo ilgis 22,0 km, jis nebeišlikęs.

Kelias ėjo nuo Adutiškio miestelio pietryčių kryptimi, tada suko į šiaurę. Buvo nutiesti du tiltai – per Kamoją prie Adutiškio ir per Birvėtą prie Didžiasalio. Keliose vietose ruožas ėjo per mišką ir pelkėtas vietoves. Pačiame Didžiasalyje buvusį geležinkelį mena Geležinkelio gatvė, einanti iš pietvakarių į šiaurės rytus link stoties, buvusios rytiniame kaimo pakraštyje.

 Istorija 

Geležinkelis nutiestas apie 1975–1977 m. kaip plačiojo geležinkelio ruožas link Didžiasalio statybinių medžiagų kombinato. Ruožas priklausė Pabaltijo geležinkeliams. Buvo paleistas keleivinis dyzelinis traukinys, važiuodavęs iš Vilniaus į Didžiasalį ir atgal dukart per parą.Nebenaudojamas tiltas per Meros upelį. 2015-08-14, Niekonaujo.lt (tikrinta 2025-08-03).

Lietuvai gavus nepriklausomybę, geležinkelis į Didžiasalį atsidūrė pasienio aklavietėje: kadangi kelias nuo Adutiškio į pietus ėjo per Baltarusijos teritoriją, iš Lietuvos į šį ruožą buvo galima patekti tik per užsienį.Didžiasalį juodina kalnai griuvenų. 2010-12-04, Delfi.lt (tikrinta 2025-08-03). 1994 m. Lietuva gavo Baltarusijos transporto ministro pranešimą, kad Lietuva turi grąžinti Baltarusijai Gardino–Pariečės–Druskininkų, Pabradės–Vitebsko ir Adutiškio–Didžiasalio ruožus,Lietuvos - Baltarusijos geležinkelio problemos. 1994-06-30, Lrt.lt (tikrinta 2025-08-03). bet tai nebuvo atlikta.

2003 m. šis geležinkelis buvo uždarytas,Dėl viešojo naudojimo geležinkelio linijos Pabradė–valstybės siena ir Valstybės siena–Adutiškis–Didžiasalis (su joje esančiomis Adutiškio ir Didžiasalio stotimis), taip pat Karsakiškio, Šapelių, Šarkių, Lyduvėnų, Radžiūnų, Lauksargių, Mergalaukio, Dapšionių, Medininkų, Genių, Čiūtelių, Lūšės, Saldutiškio, Labos, Panemunėlio, Varlaukio, Žilių, Visagino ir Skersabalių stočių uždarymo panašiu metu išardyti ir geležinkelio bėgiai.

 Šaltiniai 

 Nuorodos 
 Участок Адутишкис — Диджясалис (закрыт) (Railwayz.info)
 Buv. geležinkelis Pabradė-Adutiškis- (>Didžiasalis)-Krulevščizna (Miestai.net)

Kategorija:Lietuvos geležinkeliai